Source: http://adega.ch/blog/fiskalisierung-fuer-slovakei/
Timestamp: 2020-08-08 03:21:39+00:00

Document:
Fiskalisierung für Slovakei e-Kasa - Adega.ch
24. Juni 2019 Andrea Keller
1. Juli – online Fiskalisierung e-Kasa
Am 1. Juli 2019 geht das Gesetz in Kraft, bei dem alle Kassensysteme über eine neue online-Fiskalisierung und einen zertifizierten Fiskalspeicher verfügen müssen.
Die bisherige Fiskalisierung mit Fiskaldrucker von MRP, ELCOM, BOWA, AXIS werden nicht mehr akzeptiert.
Die neue online-Fiskalisierung e-Kasa ermöglicht dem Finanzamt, von jedem Kassenbeleg die wichtigen Umsatz und Steuerdaten direkt auf ihre Server übermittelt zu erhalten und dadurch eine wesentlich einfachere Handhabung der Prüfung zu ermöglichen.
ADEGA bietet mit seiner eigenen, zertifizierten Lösung das beste und modularste Fiskalisierungssystem, indem jeder vorhandene Drucker eingesetzt werden kann, welcher Epson kompatibel ist oder über einen standard OPOS Druckertreiber verfügt. Die Fiskalisierung findet in einem Modul statt, welches zwischen Kassensystem und Drucker eingesetzt wird und sowohl die online-Fiskalisierung, den Fiskalausdruck und den Fiskalspeicher beinhaltet.
Alte Fiskallösungen Frist erstrecken bis zum 30. September 2019
Wegen der kurzen Einführungszeit sind nicht alle Retailer bereit, auf den 1. Juli 2019 ihre Kassensysteme umstellen zu können. Das Finanzamt hat deshalb die Frist zur Umstallung auf die neue e-Kasa Fiskalisierung verlängert.
Um diese Fristverlängerung zu erhalten, muss sich das Unternehmen vorzeitig beim Finnazamt melden. Dabei ist das richtige Vorgehen zu beachten. Die Fristerstreckung muss nämlich angefragt und bewilligt werden, ansonsten drohen hohe Strafen ab dem 1. Juli.
Mit ADEGA ins neue Fiskalzeitalter
Adega bietet Kassen- und Warenwirtschaftslösungen für den professionellen Einzehändler an, welche nicht nur sehr modern und leistungsfähig sind, sondern auch alle gesetzlichen Rahmenbedingungen ausnahmslos erfüllen.
Die ADEGA Systeme sind frei skalierbar, von 1..1000 Stores mit je 1..100 Kassensysteme, für die Server von Adega kein Problem. Alle Transaktionen werden nach der Fiskalisierung in Echtzeit auf den Server geladen und verbucht. Führen Sie Ihre Bestände sekundengenau und ermögliche Sie sich so schlanke und agile Bewirtschaftung Ihrer Stores.
Nützliche Links zum Thema e-Kasa und zur Fiskalisierung in der Slovakei:
Informationen vom Finanzamt,hier der Text im Original:
Novela zákona o používaní elektronickej registračnej pokladnice od 1.1.2019 a systém e-Kasa od 1.4.2019, 1.7.2019 a od 1.10.2019 | Smernice online// //
4. decembra 2018 bola schválená novela zákona, ktorou sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov (ďalej len „zákon o ERP“).
Unikátny identifikátor dokladu systém e-kasa pridelí v on-line režime každému zaevidovanému pokladničnému dokladu, dokladu označenému slovami „NEPLATNÝ DOKLAD“, „VKLAD“ alebo „VÝBER“, ktorým bude daný doklad jednoznačne identifikovaný (tvorí ho jedinečný neopakujúci sa reťazec znakov). Tento identifikátor je súčasťou pokladničného dokladu vo forme číselných a alfanumerických znakov a zároveň v grafickej podobe vo forme QR kódu. Každý bude mať možnosť pomocou uvedeného identifikátora overiť pravosť a platnosť pokladničného dokladu prostredníctvom služby „Over doklad“.
Podpisový kód podnikateľa je elektronický podpis (kryptografická informácia) vybraných údajov dátovej správy evidovaného dokladu ustanovených finančnou správou. Tento podpisový kód podnikateľa vytvára pokladnica e-kasa klient v čase vyhotovenia pokladničného dokladu, dokladu označeného slovami „NEPLATNÝ DOKLAD“, „VKLAD“ alebo „VÝBER“ v režime off-line, a to pomocou privátneho kľúča získaného elektronického certifikátu (ako súčasť autentifikačných údajov on-line registračnej pokladnice). Vytvorený podpisový kód je súčasťou zasielaných údajov dátovej správy do systému e-kasa. V prípade, že pokladnica e-kasa klient nezíska po vyhotovení dokladu unikátny identifikátor dokladu a teda doklad nebol úspešne zaevidovaný v systéme e-kasa (napr. po prekročení hraničnej doby odozvy – off-line režim), je súčasťou vystaveného dokladu aj podpisový kód podnikateľa. Jeho uvedenie na pokladničnom doklade bude informovať kupujúceho o skutočnosti, že daný doklad ešte nebol zaevidovaný v systéme e-kasa a bude jednoznačne autentifikovať on-line registračnú pokladnicu pri preverení pravosti daného pokladničného dokladu kupujúcim (vlastníkom dokladu).
Overovací kód podnikateľa vytvára pokladnica e-kasa klient v čase vyhotovenia pokladničného dokladu, dokladu označeného slovami „NEPLATNÝ DOKLAD“, „VKLAD“ alebo „VÝBER“, ako hash hodnotu (kryptografická informácia) už vygenerovaného podpisového kódu podnikateľa. Vytvorený overovací kód je súčasťou zasielaných údajov dátovej správy do systému e-kasa a zároveň je súčasťou údajov na vyhotovenom pokladničnom doklade. V prípade, že vyhotovený doklad neobsahuje unikátny identifikátor dokladu, je možné overiť pravosť a platnosť vydaného pokladničného dokladu pomocou tohto overovacieho kódu podnikateľa.
Dátová správa obsahuje povinné údaje z pokladničného dokladu, dokladov označených slovami „NEPLATNÝ DOKLAD“, „VKLAD“ alebo „VÝBER“ a ďalšie technické údaje zasielané do systému e-kasa. Štruktúra dátovej správy je definovaná finančnou správou. Každá dátová správa bude podpísaná (kryptografická informácia) aktuálne platným elektronickým certifikátom podnikateľa (ako súčasť autentifikačných údajov on-line registračnej pokladnice) v čase odosielania správy. Dátová správa je podpisovaná pri každom pokuse o odoslanie správy nanovo. Vo väčšine prípadov je elektronický certifikát zhodný s certifikátom použitým pre generovanie podpisového kódu podnikateľa. V prípade, že je dátová správa odosielaná dodatočne, je možné, že aktuálne platný elektronický certifikát použitý pre podpis dátovej správy bude odlišný od certifikátu použitého pri generovaní podpisového kódu podnikateľa.
Identifikačné údaje on-line registračnej pokladnice predstavujú základné údaje, ktoré je podnikateľ povinný uvádzať na pokladničnom doklade, dokladoch označených slovami „NEPLATNÝ DOKLAD“, „VKLAD“ alebo „VÝBER“. Podnikateľ má možnosť tieto identifikačné údaje získať v rámci e-kasa zóny podnikateľa. Primárne ide o identifikačné údaje o podnikateľovi, adresu predajného miesta odlišného od miesta podnikania alebo sídla, kód pokladnice e-kasa klient (známy ako „DKP“ pri elektronickej registračnej pokladnici).
Smernica Rady (EÚ) 2016/1065, ktorou sa mení smernica 2006/112/ES, pokiaľ ide o zaobchádzanie s poukazmi (ďalej len „smernica 2016/1065“), došlo k zavedeniu nových pravidiel uplatňovania DPH pri dodaniach tovarov a služieb, ktoré sa dodávajú za poukazy. Cieľom týchto nových pravidiel z hľadiska pravidiel DPH je zabezpečiť spoľahlivé a jednotné zaobchádzanie vo všetkých členských štátoch EÚ tak, aby sa eliminovali negatívne javy v podobe narúšania hospodárskej súťaže, dvojitého zdanenia alebo nezdanenia, ktoré boli identifikované pri transakciách zahŕňajúcich poukazy. V súlade s týmito pravidlami sa navrhuje vymedziť poukaz ako nástroj, s ktorým je spojené právo jeho držiteľa získať zodpovedajúci tovar alebo služby, ktoré majú byť na základe použitia poukazu dodané, pričom zodpovedajúce tovary alebo služby, respektíve aspoň totožnosť ich možných dodávateľov musí byť na poukaze alebo k nemu súvisiacej dokumentácii uvedená, spolu s podmienkami použitia tohto nástroja. Poukaz sa teda bude považovať za protihodnotu alebo jej časť za prislúchajúce dodanie tovaru alebo služieb.
Pri používaní pokladnice e-kasa klient sa bude evidovať vklad hotovosti aj výber hotovosti a rovnako je povinnosť evidovať v systéme e-kasa aj doklad označený slovami „NEPLATNÝ DOKLAD“.
Tak ako pri evidovaní tržby, tak aj pri evidovaní vkladu alebo výberu hotovosti alebo dokladu, ktorý je označený slovami „NEPLATNÝ DOKLAD“ v prípade prekročenia hraničnej doby odozvy (dočasný výpadok internetu), je podnikateľ povinný dátovú správu uloženú v chránenom dátovom úložisku odoslať do 48 hodín od prvého pokusu odoslania tejto dátovej správy. Táto lehota musí byť zo strany podnikateľa dodržaná. Ak by sa stalo, že túto lehotu nie je možné dodržať, pretože porucha (výpadok internetu) pretrváva dlhšie ako 48 hodín, musí podnikateľ nájsť miesto, odkiaľ je možné v ustanovenej lehote dátovú správu odoslať. Rovnako sa rieši aj prípad, kedy dôjde k tomu, že dátovú správu uloženú v on-line registračnej pokladnici nie je možné odoslať z dôvodov na strane finančného riaditeľstva. Ak dôjde k tomu, že dátovú správu uloženú v chránenom dátovom úložisku nie je možné odoslať z dôvodov na strane finančného riaditeľstva, tak táto sa odošle po zverejnení oznámenia o odstránení prekážok na webovom sídle finančného riaditeľstva a táto informácia bude taktiež zaslaná do e-kasa zóny podnikateľa.
Na pokladničných dokladoch vyhotovených pokladnicou e-kasa klient sa nebude zobrazovať ochranný znak „MF“, tento bude nahradený inými identifikátormi, resp. inými ochrannými prvkami.
V príslušných ustanoveniach sa určujú povinné údaje, ktoré musia byť uvedené na pokladničnom doklade, na dokladoch označených slovami „NEPLATNÝ DOKLAD“, „VKLAD“ alebo „VÝBER“ a na dokladoch vyhotovených pri prekročení hraničnej doby odozvy, t. j. v režime off-line.
Pokladničné doklady, ktoré budú vydávané kupujúcim v off-line režime budú označené slovami „OFF-LINE DOKLAD“ a budú rovnocenné s dokladmi vyhotovenými v režime on-line, t. j., budú použiteľné na daňové účely alebo reklamačné konanie.
Na overenie pokladničného dokladu bude pre kupujúcich slúžiť QR kód, pričom na pokladničnom doklade sa pri QR kóde budú nachádzať slová „OVERTE DOKLAD POMOCOU QR KÓDU“. Ak pokladničný doklad bude vyhotovený v režime off-line, tak kupujúcemu sa pri overení zobrazí hláška, aby overovanie zopakoval po dvoch dňoch alebo v prípade, že miesto nie je pokryté stálym internetovým signálom, tak overenie sa môže zopakovať až po 30 dňoch.
Dodávateľ tovaru alebo poskytovateľ služby je osoba, ktorá aj predáva jednoúčelový poukaz (§ 9a ods. 2 zákona o DPH) napríklad „predajňa s obuvou“.
Dodávateľ tovaru alebo poskytovateľ služby poverí predajom jednoúčelového poukazu inú zdaniteľnú osobu, ktorá koná v jeho mene (§ 9a ods. 3 zákona o DPH) „predajňa s obuvou“ poverí predajom obch. dom.
Predaj jednoúčelového poukazu – podlieha DPH u osoby, v mene ktorej sa konalo, t. j. „predajňa s obuvou“. Osoba, ktorá predáva v mene inej osoby, vykoná predaj jednoúčelového poukazu (napr. na základe sprostredkovateľskej alebo mandátnej zmluvy) by mala na doklade, ktorý vydáva, ako dodávateľa uviesť osobu, v mene ktorej sa jednoúčelový poukaz predáva – pokladničný doklad vyhotovený pokladnicou e-kasa klient bude obsahovať taxatívne ustanovené údaje, t. j. aj údaje, týkajúce sa DPH (základ dane, sadzbu dane a výšku dane).
Výmena jednoúčelového poukazu – odovzdanie tovaru alebo poskytnutie služby zdaniteľnou osobou, v ktorej mene sa poukaz predal, už DPH nepodlieha, ak hodnota tovaru alebo služby je totožná alebo nižšia, ako je hodnota uvedená na jednoúčelovom poukaze.
V praxi sa môže však stať, že oprava bude trvať dlhšie, napr. z dôvodu dodávky potrebnej súčiastky alebo pôjde o reklamáciu pokladnice, ktorá bude tiež dlhšia ako 48 hodín. V oboch prípadoch je zo strany podnikateľa potrebné dodržať základné pravidlo, a to evidenciu prijatých tržieb formou paragónov – max. do 48 hod. od poruchy a po 48 hod. náhradnou pokladnicou spĺňajúcou požiadavky podľa § 4a ods. 1 písm. b) zákona o ERP, resp. podnikateľ môže zvoliť aj iný postup, a to uzavretie prevádzky, čo však nie vždy prichádza do úvahy. V daných prípadoch vzhľadom na to, že pri používaní on-line registračnej pokladnice sa nepoužíva kniha pokladnice, bude potrebné, aby podnikateľ preukázal, že oprava alebo reklamácia bude trvať dlhšie ako 48 hodín, napr. potvrdením od servisného technika alebo predajcu. Z vyššie uvedeného vyplýva, že ak dôjde k poruche on-line registračnej pokladnice a podnikateľ chce naďalej predávať tovar alebo poskytovať služby, je vždy povinný evidovať prijaté tržby.
Nadväzne na uvedené a v zmysle § 9 ods. 2 zákona o ERP, podľa ktorého je podnikateľ povinný na požiadanie daňového úradu alebo colného úradu sprístupniť alebo predložiť údaje z chráneného dátového úložiska za požadované obdobie v listinnej podobe alebo v elektronickej podobe ihneď na predajnom mieste alebo v lehote určenej daňovým úradom alebo colným úradom vyplýva, že ak podnikateľ nebude môcť splniť cit. požiadavku ihneď na predajnom mieste a preukáže sa potvrdením, že pokladnica je v oprave alebo na reklamácii, tak požadované údaje predloží v lehote ustanovenej daňovým úradom alebo colným úradom, ktorá prihliadne na dobu opravy alebo dobu reklamácie, t. j. predloží ich po skončení opravy alebo reklamácie.
§ 15 – Ukončenie prevádzky elektronickej registračnej pokladnice
V prípade zrušenia daňového kódu elektronickej registračnej pokladnice z vlastného podnetu daňového úradu alebo z podnetu colného úradu, finančného riaditeľstva, Kriminálneho úradu finančnej správy, daňový úrad bezodkladne zašle podnikateľovi oznámenie o zrušení daňového kódu.
Ustanovenie reflektuje na elektronizáciu správy daní a súčasnú digitalizáciu spoločnosti, najmä podnikateľského prostredia. Pre jednoduchšiu, efektívnejšiu a najmä lacnejšiu komunikáciu s daňovým úradom sa oznámenie o ukončení používania pokladnice e-kasa klient bude vykonávať elektronickými prostriedkami v predpísanej štruktúrovanej forme, prostredníctvom elektronického formulára, ktorý finančné riaditeľstvo v dostatočnom časovom horizonte zverejní na svojom webovom sídle.
Ak daňový úrad ukončí používanie pokladnice e-kasa klient z vlastného podnetu alebo z podnetu iného orgánu finančnej správy, zašle podnikateľovi o tejto skutočnosti oznámenie.
§ 16a až § 16c – Správne delikty a sankcie
Vzhľadom na to, že novelou zákona boli ustanovené aj nové povinnosti, bolo potrebné ustanoviť aj nové správne delikty a pokuty za porušenie týchto správnych deliktov.
Výška pokút sa nemení, okrem § 16b ods. 1 písm. f) zákona o ERP, v ktorom sa navrhuje zníženie dolnej hranice pokuty z 10 000 eur na 2 000 eur. Výška dolnej hranice pokuty 10 000 eur bola v praxi neproporcionálna a likvidačná. Znížením dolnej hranice pokuty za správny delikt podľa § 16a písm. ao) zákona o ERP (poruší zákaz predaja tovaru alebo poskytovania služby na predajnom mieste) sa umožní viac zohľadňovať závažnosť, trvanie a následky protiprávneho konania podnikateľa spočívajúceho v nerešpektovaní zákazu predávať tovar alebo poskytovať službu.
Z dôvodu zefektívnenia vykonávaných kontrol sa navrhol nový postup orgánov finančnej správy. Zamestnanec finančnej správy je oprávnený vykonať nákup tovaru alebo prijať službu aj opakovane bez toho, aby sa preukázal služobným preukazom, pričom o každom takto vykonanom nákupe spíše úradný záznam (úradný záznam sa v zmysle daňového poriadku spisuje v mieste sídla zamestnanca finančnej správy a nie na predajnom mieste).
Zamestnanec správcu dane môže vykonávať opakované kontrolné nákupy maximálne počas 30 dní. Pri poslednom kontrolnom nákupe je zamestnanec správcu dane povinný sa preukázať služobným preukazom a spísať zápisnicu z miestneho zisťovania.
Okrem takýchto kontrol bude finančná správa vykonávať aj iné sofistikovanejšie kontroly plnenia povinností vyplývajúcich zo zákona o ERP.
Zákonom je ustanovené, že v konaní o certifikácii on-line registračnej pokladnice sa bude postupovať podľa správneho poriadku, okrem ustanovení týkajúcich sa procesov upravených v § 4c zákona o ERP inak.
Ustanovenie sa doplnilo aj nadväzne na zavedenie konania o povolení odkladu zo zasielania údajov z on-line registračnej pokladnice do systému e-kasa klient. Na konanie o tomto povolení odkladu sa bude vzťahovať daňový poriadok, ak zákon o ERP neustanovuje inak.
Z hľadiska ochrany osobných údajov sa ustanovilo, že na účely zákona o ERP je orgán finančnej správy oprávnený spracúvať osobné údaje podnikateľa, výrobcu, dovozcu alebo distribútora, kupujúceho alebo fyzickej osoby v informačných systémoch.
§17c – Zabezpečenie a prepadnutie on-line registračnej pokadnice
§17d – Postup podnikateľa pri zabezpečení a prepadnutí on-line registračnej pokladnice
Tak ako aj pri používaní elektronickej registračnej pokladnice sa upravil postup v prípade, kedy vznikne pri kontrolnej činnosti podozrenie, že podnikateľ používa on-line registračnú pokladnicu, ktorá nespĺňa požiadavky zákona a túto skutočnosť, nie je možné na mieste preukázať. V takomto prípade sa ustanovila povinnosť pre kontrolné orgány on-line registračnú pokladnicu zabezpečiť. V rámci zabezpečenia sa bude vykonávať technická expertíza, ak bude dôvod na jej vykonanie. Na základe výsledkov technickej expertízy sa pokladnica podnikateľovi vráti alebo prepadne a bude zničená.
Podnikateľ, ktorému bola on-line registračná pokladnica zabezpečená, resp. prepadnutá, je v záujme zachovania evidencie prijatých tržieb povinný uplatňovať náhradnú evidenciu formou paragónov a rovnako sa budú paragóny aj archivovať. Ak sa podnikateľ rozhodne, že nebude uplatňovať náhradnú evidenciu, môže používať inú on-line registračnú pokladnicu alebo virtuálnu registračnú pokladnicu, ktoré boli uvedené do prevádzky spôsobom podľa zákona o ERP.
§ 18ce Prechodné ustanovenie
Podnikatelia, ktorí predávajú tovar alebo poskytujú služby a v súčasnosti evidujú tržby v elektronickej registračnej pokladnici, môžu začať používať on-line registračnú pokladnicu najskôr od 1. apríla 2019 a zároveň sú povinní takúto pokladnicu používať najneskôr od 1. júla 2019. Tí podnikatelia, ktorí chcú prejsť na virtuálnu registračnú pokladnicu, môžu tak spraviť od 1. januára 2019. Tí podnikatelia, ktorí už používajú virtuálnu registračnú pokladnicu, môžu túto používať naďalej.
Všetky daňové kódy elektronických registračných pokladníc (okrem tých, ktoré boli zrušené na základe podnikateľa v žiadosti o pridelenie kódu pokladnice e-kasa klient) budú celoplošne zrušené k 1. júlu 2019 bez povinnosti podnikateľa predložiť za týmto účelom knihu pokladnice na daňový úrad.
S prihliadnutím na zmenu orgánu, ktorý bude vykonávať technickú expertízu v rámci zabezpečenia elektronických registračných pokladníc (technické expertízy bude miesto Colného úradu Bratislava vykonávať finančné riaditeľstvo), sa v prechodnom ustanovení ustanovilo, aby technické expertízy, ktoré boli začaté Colným úradom Bratislava, dokončilo už finančné riaditeľstvo.
S prihliadnutím na zavedenie mechanizmu on-line pripojenia registračných pokladníc na centrálnu databázu finančnej správy sa ruší vyhláška Ministerstva financií Slovenskej republiky č. 379/2014 Z. z., ktorou sa ustanovujú podmienky on-line prepojenia elektronickej registračnej pokladnice s informačnými systémami finančnej správy.
Technické požiadavky uvedeného mechanizmu sa upravili priamo v zákone, resp. niektoré, ako zo zákona vyplýva, budú upravené a zverejnené na webovom sídle finančného riaditeľstva. K zverejneniu niektorých, napr. technických postupov, spôsobov, údajov na webovom sídle finančného riaditeľstva sa pristúpilo z dôvodu, že sa predpokladá, že tieto sa z hľadiska technického vývoja budú meniť a finančné riaditeľstvo bude môcť operatívnejšie zareagovať na tieto zmeny. Výrobcovia, dovozcovia a distribútori budú zo strany finančného riaditeľstva v dostatočnom časovom horizonte upozornení na tieto zmeny tak, aby títo mohli zareagovať a mať dostatok času na ich implementáciu. Okrem toho zverejnenie príslušných informácií na webe finančného riaditeľstva je oproti legislatívnemu procesu flexibilnejšie.
Zákon nadobúda účinnosť 1. január 2019 okrem ustanovení vzťahujúcich sa k virtuálnym registračným pokladniciam, ktoré nadobúdajú účinnosť od 1. apríla 2019 z dôvodu, aby bol dostatočný časový priestor na prípravu nových funkcionalít tejto pokladnice a ustanovení vzťahujúcich sa k jednoúčelovým poukazom (predaj a výmena poukazov), ktoré nadväzne na účinnosť zákona o dani z pridanej hodnoty nadobúdajú účinnosť od 1. októbra 2019.
Podnikatelia, ktorí v súčasnosti používajú elektronické registračné pokladnice, tieto môžu používať najneskôr do 30. júna 2019 podľa doterajších pravidiel. Novela zákona o ERP pri používaní elektronickej registračnej pokladnice nepriniesla žiadne zmeny.
Servisné organizácie uplatňujú postupy podľa zákona o ERP len vo vzťahu k elektronickým registračným pokladniciam, pričom ich ukončenie prevádzky zabezpečia postupom podľa zákona o ERP najneskôr do 30. júna 2019 a následne vykonajú najneskôr k 31. júlu 2019 aj zúčtovanie odberu a použitia prevzatých plomb.
Pri ukončení používania elektronických registračných pokladniciach podnikatelia zabezpečia archiváciu fiskálnej pamäte, dátových médií a knihy ERP v lehotách podľa zákona o ERP.
Na webe FR sa zverejňuje:
intergračné rozhranie on-line registračnej pokladnice,
klienstké prostredie virtuálnej registračnej pokladnice,
e-kasa zóna podnikateľa,
náležitosti jedinečného identifikátora pokladničného dokladu a chráneného dátového úložiska, podpisového kódu podnikateľa, overovacieho kódu podnikateľa, dátovej správy, QR kódu,
oznámenie o odstránení prekážok pri odosielaní dátovej správy,
el. formulár na pridelenie a zrušenie kódu e-kasy, odklad zo zasielania údajov z on-line registračnej pokladnice,
podmienky komunikácie so systémom e-kasa,
štruktúra a technické požiadavky na chránené dátové úložisko,
zrušenie rozhodnutia o certifikácii pokladničného programu a chráneného dátového úložiska,
zoznam certifikovaných pokladničných programov a chránených dátových úložísk,
náležitosti oznámenia o umiestnení prenosnej pokladnice,
spôsob na opakované pridelenie autentifikačných údajov on-line registračnej pokladnice,
rozsah, štruktúra a náležitosti a spôsob poskytovania údajov z chráneného dátového úložiska.
Pri e-kase podnikateľ
nemusí mať zo zákona zazmluvnenú servisnú organizáciu,
si môže e-kasu uviesť do prevádzky sám alebo inou osobou,
pri výpadku internetu nemusí viesť náhradnú evidenciu formou paragónov,
pri zmene identifikačných údajov si tieto aktualizuje sám, nie je potrebná výmena HW,
nie je povinný vyhotovovať dennú uzávierku ani prehľadovú a ani intervalovú uzávierku,
nemusí mať na predajnom mieste komunikačný kábel,
nemusí vykonávať povinnú údržbu pokladnice,
nemusí viesť knihu elektronickej registračnej pokladnice,
nemusí nahlasovať poškodenie alebo chýbanie plomby, pretože e-kasa sa neplombuje,
nemusí vytláčať a ani archivovať „VKLAD“ a „VÝBER.
Von Andrea Keller in Allgemein am 24. Juni 2019
Von Christian Pletscher in Allgemein, EuroShop, Events, Fiskalisierung, Kassensysteme, Messen, Scanning, Shop am 24. Juni 2019

References: § 4
 § 9

§ 15

§ 16
 § 16
 § 16
 § 16
 § 4

§17

§17

§ 18